ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
ഇന്ത്യയുടെ കോവിഡ് വാക്സിൻ ശാസ്ത്രരംഗത്തെ കുതിച്ചുചാട്ടം: ഉപരാഷ്ട്രപതി
(ഇന്നലെ രാജ്യത്ത് അടിയന്തര ഉപയോഗത്തിന് രണ്ട് കോവിഡ് വാക്സിനുകൾക്ക് അനുമതി നൽകിയതിനെ പ്രശംസിച്ച ഉപരാഷ്ട്രപതി ശ്രീ എം. വെങ്കയ്യനായിഡു, മാനവ രാശിക്ക് തന്നെ ഉപയോഗപ്പെടുന്ന തരത്തിൽ ശാസ്ത്ര രംഗത്ത് ഇന്ത്യയുടെ കുതിച്ചുചാട്ടം ആണിതെന്ന് അഭിപ്രായപ്പെട്ടു. ആത്മ നിർഭർ ഭാരത് ദൗത്യം ഇന്ത്യക്കാർക്ക് മാത്രമല്ല ലോകത്തിന് തന്നെ എങ്ങനെ ഉപകാരപ്രദമാകുന്നു എന്നതിനുള്ള തെളിവാണ് ഇതെന്ന് അദ്ദേഹം സമൂഹ മാധ്യമത്തിൽ കുറിച്ചു.
വൈറസിന്റെ സമഗ്ര സവിശേഷതകൾക്ക് അനുസൃതമായി, തനത് സവിശേഷതകളോട് കൂടിയതാണ് ഇന്ത്യ തദ്ദേശീയമായി നിർമിച്ച കോവാക്സിൻ. ശാസ്ത്രജ്ഞരുടെ ഏകോപനത്തിലൂടെ വാക്സിൻ കണ്ടുപിടിക്കാനായത് ശാസ്ത്രത്തിന്റെ നേട്ടമായി അദ്ദേഹം വിശദമാക്കി. ആവശ്യമായവർക്ക് എല്ലാം വാക്സിൻ ലഭ്യമായി കഴിഞ്ഞതിനു ശേഷം ആഘോഷങ്ങൾ നടത്താമെങ്കിലും ഈ ശുഭ നിമിഷത്തിൽ സന്തോഷിക്കുന്നതിൽ തെറ്റില്ലെന്നും അദ്ദേഹം കുറിച്ചു.
മന്ത്രിസഭ
ജിയോസിങ്ക്രണസ് ഉപഗ്രഹ വിക്ഷേപണ വാഹനം  പദ്ധതി തുടരുന്നതിന് കേന്ദ്ര മന്ത്രിസഭായോഗം അനുമതി നല്കി
4338.20 കോടിരൂപ ചെലവുവരുന്ന പത്ത് ജി.എസ്.എല്.വി  ഫ്ളൈറ്റുകളടങ്ങിയ ജിയോസിങ്ക്രണസ് ഉപഗ്രഹ വിക്ഷേപണ വാഹനം മാര്ക്ക് 3  പദ്ധതിയുടെ ഒന്നാംഘട്ടം തുടരുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷയില് ചേര്ന്ന കേന്ദ്രമന്ത്രിസഭായോഗം അംഗീകാരം നല്കി.
10 ജി.എസ്.എല്.വി എംകെ 3 വാഹനങ്ങള്, അവശ്യ സൗകര്യങ്ങള് മെച്ചപ്പെടുത്തല്, പദ്ധതി പരിപാലനം, വിക്ഷേപണം എന്നിവയുടെ ചെലവും ഇതില് ഉള്പ്പെടുന്നു.
ജിഎസ്എല്വി എംകെ മൂന്നാമത് തുടര് പദ്ധതി- ഒന്നാം ഘട്ടം എന്നത് രാജ്യത്തെ ഉപഗ്രഹ ആശയവിനിമയ ആവശ്യങ്ങള് നിറവേറ്റുന്നതിനുള്ള് 4 ടണ് വിഭാഗത്തില്പ്പെട്ട വാര്ത്താവിനിമയ ഉപഗ്രഹങ്ങള് വിക്ഷേപിക്കുന്നതിന്റെ ആദ്യ ഘട്ടമാണ്.
ജിഎസ്എല്വി എംകെ 3 പ്രാവര്ത്തികമാകുന്നതോടെ രാജ്യം 4 ടണ് വിഭാഗത്തില്പ്പെട്ട വാര്ത്താവിനിമയ ഉപഗ്രഹങ്ങളുടെ വിക്ഷേപണ ശേഷിയില് സ്വയം പര്യാപ്തത കൈവരിക്കും. കൂടാതെ ബഹിരാകാശ അടിസ്ഥാന സൗകര്യങ്ങള് സുസ്ഥിരമാക്കാനും ശക്തിപ്പെടുത്താനും വിദേശ രാജ്യങ്ങളില് നിന്നുള്ള വിക്ഷേപണ വാഹനങ്ങളിന്മേലുള്ള ആശ്രിതത്വം കുറക്കാനും കഴിയും.
ജിഎസ്എല്വി എംകെ 3 തുടര്പദ്ധതിയുടെ ഒന്നാം ഘട്ടത്തിലൂടെ ഗ്രാമീണ ബ്രോഡ്ബാന്ഡ് കണക്ടിവിറ്റിക്ക് ആവശ്യമായ ഹൈ ത്രൂപുട്ട് ഉപഗ്രഹങ്ങളുടെ ദേശീയ ആവശ്യകത നേരിടാനും, വാര്ത്താവിനിമയ ഉപഗ്രഹങ്ങള് ലഭ്യമാക്കാനും, ഡി.ടി.എച്ച്, വിസാറ്റ്, ടെലിവിഷന് പ്രക്ഷേപകര്ക്ക് ട്രാന്സ്പോണ്ടറുകളുടെ ലഭ്യത നിലനിര്ത്തുന്നതിനും വര്ദ്ധിപ്പിക്കുന്നതിനും കഴിയും.
2019- 2024 കാലയളവില് ഉപഗ്രഹ വിക്ഷേപണ ദൗത്യത്തിന് അനുമതി നല്കുന്നതിനുള്ള ആദ്യ ഘട്ട പ്രവര്ത്തന ഘടകവുമാകും ജിഎസ്എല്വി എംകെ 3 തുടര്പദ്ധതി.
ജിയോസിങ്ക്രണസ് ട്രാന്സ്ഫര് ഓര്ബിറ്റ്  ലേക്കുള്ള 4 ടണ് വിഭാഗ ഉപഗ്രഹങ്ങള് വിക്ഷേപിക്കുന്നതിന് സ്വയം പര്യാപ്തത കൈവരിക്കുന്നതിനാണ് ജിയോസിങ്ക്രണസ് ഉപഗ്രഹ വിക്ഷേപണ വാഹനം  വികസിപ്പിച്ചെടുത്തത്.
ഇത് 2014 ല് ഒരു പരീക്ഷണാത്മക ഫ്ളൈറ്റും  2017 ലെ ഒരു വികസന ഫ്ളൈറ്റും  യാഥാര്ത്ഥ്യമാക്കി. 2018-19 ലെ രണ്ടാമത്തെ വികസന ഫ്ളൈറ്റ് ഈ വര്ഷം പൂര്ത്തിയാക്കും.
പശ്ചാത്തലം
4 ടണ് വിഭാഗത്തില്പ്പെട്ട വാര്ത്താവിനിമയ ഉപഗ്രഹങ്ങള്ക്ക് സ്വതന്ത്രമായി ബഹിരാകാശ പ്രവേശനം സാധ്യമാക്കാനും, ദേശീയാവശ്യങ്ങള് നിറവേറ്റാനും, വിക്ഷേപണ സേവനങ്ങളുടെ അന്താരാഷ്ട്ര കമ്പോളത്തില്, വാണിജ്യ ശേഷി ശക്തിപ്പെടുത്താനും കുറഞ്ഞ ചെലവിലുള്ള കാര്യക്ഷമമായ വാഹനമായി ജിഎസ്എല്വി എംകെ 3 നെ മാറ്റാനും ഈ തുടര്പദ്ധതിക്ക് സാധിക്കും.
(GK/MRD
തൊഴില്, ഉദ്യോഗ മന്ത്രാലയം
2023 മെയ് മാസത്തിൽ ഇഎസ്ഐ പദ്ധതിക്ക് കീഴിൽ 20.23 ലക്ഷം പുതിയ ജീവനക്കാരെ ചേർത്തു
ന്യൂ ഡൽഹി: ജൂലൈ 17, 2023
 പുറത്തുവിട്ട താല്ക്കാലികമായ പേറോൾ കണക്കുകൾ പ്രകാരം 2023 മെയ് മാസത്തിൽ 20.23 ലക്ഷം പുതിയ ജീവനക്കാരെ ചേർത്തു.
2023 മെയ് മാസത്തിൽ ഏകദേശം 24,886 പുതിയ സ്ഥാപനങ്ങൾ എംപ്ലോയീസ് സ്റ്റേറ്റ് ഇൻഷുറൻസ് കോർപ്പറേഷന്റെ സാമൂഹിക സുരക്ഷയുടെ കീഴിൽ രജിസ്റ്റർ ചെയ്യുകയും കൂടുതൽ കവറേജ് ഉറപ്പാക്കുകയും ചെയ്തു.
രാജ്യത്തെ യുവാക്കൾക്ക് കൂടുതൽ തൊഴിലവസരങ്ങൾ സൃഷ്ടിക്കപ്പെട്ടു എന്ന് കണക്കുകൾ വ്യക്തമാക്കുന്നു. 2023 മെയ് മാസത്തിൽ ഇഎസ്ഐ പദ്ധതിക്ക് കീഴിൽ ചേർന്ന മൊത്തം 20.23 ലക്ഷം ജീവനക്കാരിൽ, 25 വയസ്സ് വരെയുള്ളവർ 9.40 ലക്ഷം ആണ്. അതായത് പുതിയതായി രജിസ്റ്റർ ചെയ്ത മൊത്തം ജീവനക്കാരിൽ 47% യുവാക്കളാണ്.
2023 മെയ് മാസത്തിലെ പേറോൾ ഡാറ്റയുടെ ലിംഗാടിസ്ഥാനത്തിലുള്ള വിശകലനം സൂചിപ്പിക്കുന്നത് 3.96 ലക്ഷം സ്ത്രീ തൊഴിലാളികളുടെ നെറ്റ് എൻറോൾമെൻറ് നടന്നു എന്നതാണ്. ഈ മാസത്തിൽ മൊത്തം 71 ട്രാൻസ്ജെൻഡർ ജീവനക്കാർ ഇഎസ്ഐ പദ്ധതിക്ക് കീഴിൽ രജിസ്റ്റർ ചെയ്തിട്ടുണ്ട്. സമൂഹത്തിലെ എല്ലാ വിഭാഗങ്ങൾക്കും അതിന്റെ ആനുകൂല്യങ്ങൾ എത്തിക്കാൻ ESIC പ്രതിജ്ഞാബദ്ധമാണെന്ന് ഇത് കാണിക്കുന്നു.
വിവര ഉല്പാദനം ഒരു തുടർച്ചയായ പ്രക്രിയ ആയതിനാൽ പേറോൾ ഡാറ്റ താൽക്കാലികമാണ്.
വാര്ത്താവിതരണ പ്രക്ഷേപണ മന്ത്രാലയം
എട്ടാമത് കമ്മ്യൂണിറ്റി റേഡിയോ സ്റ്റേഷൻ പുരസ്കാരത്തിന്റെ പ്രമേയ വിഭാഗത്തിൽ റേഡിയോ മാറ്റൊലിക്ക് ഒന്നാം സ്ഥാനം
എട്ടാമത് ദേശീയ കമ്യൂണിറ്റി റേഡിയോ പുരസ്കാരത്തിൽ , പ്രമേയ വിഭാഗത്തിൽ വയനാട് ജില്ലയിലെ റേഡിയോ മാറ്റൊലി ഒന്നാമതെത്തി. “ഋതുഭേദം” എന്ന പരിപാടിക്കാണ് പുരസ്കാരം.
2009 ൽ പ്രക്ഷേപണം ആരംഭിച്ചതുമുതൽ റേഡിയോ മാറ്റൊലി 90.4 എഫ് എം, സാമൂഹികമാറ്റം, സാമൂഹിക വികസനത്തിനായി വാർത്താവിനിമയ മാധ്യമങ്ങളുടെ ഉപയോഗപ്പെടുത്തൽ എന്നിവയിൽ വലിയ തോതിൽ സംഭാവന നൽകുന്നുണ്ട്.
തങ്ങളുടെ വൈവിധ്യമാർന്ന റേഡിയോ പരിപാടികളിലൂടെ വയനാട്ടിലെ ജനങ്ങൾക്ക്, പ്രത്യേകിച്ചും ഗോത്രവർഗ്ഗ വിഭാഗക്കാർക്ക്. ആവശ്യമായ വിവിധ വിവരങ്ങൾ റേഡിയോ മാറ്റൊലി ലഭ്യമാക്കുന്നു. 24 മണിക്കൂറും ഈ സ്റ്റേഷൻ പ്രക്ഷേപണം നടത്തുന്നുണ്ട്.
റേഡിയോ മാറ്റൊലി തയ്യാറാക്കി പ്രക്ഷേപണം ചെയ്ത ഒരു റേഡിയോ പ്രഭാഷണ പരമ്പരയാണ് “ഋതുഭേദം”. സുസ്ഥിരമായ പരിസ്ഥിതിയ്ക്കൊപ്പം, വയനാട് ജില്ലയിലെ കാർഷിക ഉത്പാദന ശേഷി വർധിപ്പിക്കുന്നതിനായി പരിസ്ഥിതിയോട് ചേർന്ന് കൊണ്ടുള്ള മാതൃകകൾ പ്രോത്സാഹിപ്പിക്കുന്നത് ലക്ഷ്യമിട്ടുള്ളതാണ് ഈ പരിപാടി.
2011-12 കാലയളവിലാണ് വാർത്താവിതരണ പ്രക്ഷേപണ മന്ത്രാലയം ദേശീയ കമ്യൂണിറ്റി റേഡിയോ പുരസ്കാരങ്ങൾ ഏർപ്പെടുത്തിയത്. രാജ്യത്തെ വിവിധ കമ്മ്യൂണിറ്റി റേഡിയോ സ്റ്റേഷനുകൾ തമ്മിൽ ആരോഗ്യപരമായ മത്സരവും, നൂതനാശയ രൂപീകരണവും പ്രോത്സാഹിപ്പിക്കുന്നത് ലക്ഷ്യമിട്ടായിരുന്നു ഈ നടപടി.
ഇന്ന് വരെയുള്ള കണക്കുകൾ പ്രകാരം, രാജ്യത്തെ വിവിധ സംസ്ഥാനങ്ങളിലായി 327 കമ്യൂണിറ്റി റേഡിയോ സ്റ്റേഷനുകളാണ് പ്രവർത്തിക്കുന്നത്.
RRTN
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
പൊതുമേഖല എണ്ണ വിപണനക്കമ്പനികളുടെ എത്തനോൾ സംഭരണ നടപടികൾക്ക് കേന്ദ്രമന്ത്രിസഭ അംഗീകാരം നൽകി
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന സാമ്പത്തികകാര്യ ക്യാബിനറ്റ് കമ്മിറ്റി, എത്തനോൾ സംഭരണവുമായി ബന്ധപ്പെട്ട നടപടിക്രമങ്ങൾക്ക് അംഗീകാരം നൽകി.
'എത്തനോൾ മിശ്രിത പെട്രോൾ പദ്ധതി' യുടെ കീഴിൽ, കരിമ്പ് അധിഷ്ഠിത അസംസ്കൃത വസ്തുക്കളിൽ നിന്ന് ഉല്പാദിപ്പിക്കുന്ന എത്തനോളിന്നുള്ള ഉയർന്ന വില നിശ്ചയിക്കുന്നതിനും ഇന്ന് ചേർന്ന യോഗം അംഗീകാരം നൽകി.
വരുന്ന പഞ്ചസാര സീസണിൽ, 2020-21 ലെ എത്തനോൾ വിതരണ വർഷമായ 2020 ഡിസംബർ 1 മുതൽ 2021 നവംബർ 30 വരെയുള്ള കാലയളവിലെ വിവിധ നടപടിക്രമങ്ങൾക്കാണ് അംഗീകാരം നൽകിയത്.
1) സി ഹെവി മൊളാസ്സസിൽ നിന്നുള്ള എത്തനോളിന്റെ വില, ലിറ്ററിന് 43.75 രൂപയിൽ നിന്നും 45.69 രൂപയായി വർധിപ്പിക്കും.
2) ബി ഹെവി മൊളാസ്സസിൽ നിന്നുള്ള എത്തനോളിന്റെ വില, ലിറ്ററിന് 54.27 രൂപയിൽ നിന്നും 57.61 രൂപയായി വർധിപ്പിക്കും.
3) കരിമ്പിൻ ജ്യൂസ്/പഞ്ചസാര/പഞ്ചസാര സിറപ്പ് എന്നിവയിൽനിന്ന് ഉൽപാദിപ്പിക്കുന്ന എത്തനോളിന്റെ വില ലിറ്ററിന് 59.48 രൂപയിൽ നിന്നും 62.65 രൂപയാക്കി ഉയർത്തും.
4) ഇതുകൂടാതെ ജി എസ് ടി യും ചരക്ക് നീക്കത്തിന് ഉള്ള ചെലവും നൽകണം. എത്തനോളിന്റെ ദീർഘദൂര ചരക്കുനീക്കം സുഗമമായി നടത്തുന്നതിന്, ചരക്ക് നീക്കത്തിന് ഉള്ള തുക പ്രായോഗികമായി നിശ്ചയിക്കാൻ എണ്ണക്കമ്പനികളോട് ആവശ്യപ്പെട്ടിട്ടുണ്ട്.
എല്ലാ ഡിസ്റ്റിലറികൾക്കും പദ്ധതിയുടെ ആനുകൂല്യം പ്രയോജനപ്പെടുത്താനാകും. എത്തനോൾ വിതരണക്കാർക്ക് ലാഭകരമായ വില നൽകുന്നത്, കരിമ്പ് കർഷകർക്കുള്ള കുടിശ്ശിക കുറയ്ക്കുന്നതിന് സഹായിക്കും.
മാലിദ്വീപ് പ്രസിഡന്റിന്റെ ഔദ്യോഗിക ഇന്ത്യാ സന്ദര്ശനത്തിനിടെ 2018 ഡിസംബര് 17ന് കേന്ദ്ര കൃഷി-വനംവകുപ്പ് മന്ത്രാലയവും മാലിദ്വീപിന്റെ മല്സ്യബന്ധന-ആഴക്കടല് വിഭവ, കാര്ഷിക മന്ത്രാലയവും തമ്മില് ഒപ്പിട്ട ധാരണാപത്രം കേന്ദ്രമന്ത്രിസഭ മുന്കാല പ്രാബല്യത്തോടെ അംഗീകരിച്ചു.
കാര്ഷിക വ്യവസായം, സംയോജിത കാര്ഷികസമ്പ്രദായം, ജലസേചനം, മെച്ചപ്പെട്ട വിത്തുകള്, മണ്ണിന്റെ മേന്മ നിലനിര്ത്തല്, ഗവേഷണം, പ്രാദേശിക അഗ്രിബിസിനസിന്റെ ശേഷി വികസിപ്പിക്കല്, ഭക്ഷ്യസുരക്ഷ, പോഷണം എന്നീ മേഖലകളില് സംരംഭകരുടെ അറിവു വര്ധിപ്പിക്കല്, കാലാവസ്ഥാ വ്യതിയാനം ഉള്ക്കൊള്ളാന് സാധിക്കുന്ന കാര്ഷികരീതി വികസിപ്പിക്കല്, കീടനാശിനിയുടെ അവശിഷ്ടങ്ങള് പരീക്ഷിക്കാന് സൗകര്യങ്ങള് സ്ഥാപിക്കല് തുടങ്ങിയ മേഖലകളില് സഹകരിക്കാന് ഉതകുന്നതാണു ധാരണാപത്രം.
സഹകരിച്ചുള്ള പദ്ധതികള് തയ്യാറാക്കാനും തീരുമാനിക്കപ്പെടുന്ന നിര്ദിഷ്ട ചുമതലകള് നടപ്പാക്കാനും രൂപരേഖ തയ്യാറാക്കിയ പ്രവര്ത്തനങ്ങള് നടപ്പിലാക്കുന്നതിനെ രേഖപ്പെടുത്താനും സംയുക്ത പ്രവര്ത്തക സംഘം രൂപികരിക്കാന് വ്യവസ്ഥയുണ്ട്.
PIB Headquarters
ടെലികോം ഉപഭോക്തൃ സമ്പര്ക്ക പരിപാടി കൊച്ചി മുനിസിപ്പല് ടൗണ്ഹാളില് നടക്കും
{ടായ് സംഘടിപ്പിക്കുന്ന ടെലികോം ഉപഭോക്തൃ സമ്പര്ക്ക പരിപാടി ഇന്ന  ഉച്ചകഴിഞ്ഞ് 3.00 മണിയ്ക്ക് കൊച്ചി മുനിസിപ്പല് ടൗണ്ഹാളില് നടക്കും. മുതിര്ന്ന ട്രായ് ഉദ്യോഗസ്ഥര് പരിപാടിയില് പങ്കെടുക്കും. സെല്ഫോണ്, ലാന്ഡ്ഫോണ്, കേബിള് ടിവി ഉപഭോക്താക്കളുടെ അവകാശങ്ങളെയും, ആനുകൂല്യങ്ങളെയും കുറിച്ചുള്ള വിവരങ്ങള് ഉപഭോക്തൃ സമ്പര്ക്ക പരിപാടിയിലൂടെ നല്കും. പൊതുജനങ്ങള്ക്കുള്ള പ്രവേശനം സൗജന്യമാണ്; 2.00 മണി മുതല് പ്രവേശനത്തിനായുള്ള രജിസ്ട്രേഷന് ആരംഭിക്കും.
43.01 ദശലക്ഷം മൊബൈല് ഉപഭോക്താക്കളും, 1.94 ദശലക്ഷം ലാന്ഡ്ലൈന് ഉപഭോക്താക്കളുമാണ് കേരളത്തിലുള്ളത്. 6 ടെലികോം സേവന ദേതാക്കള് കേരളത്തില് സേവനം നല്കി വരുന്നു. ഉപഭോക്താക്കളുടെ താത്പര്യം സംരക്ഷിക്കാനായി ട്രായ് ഏര്പ്പെടുത്തിയിരിക്കുന്ന നിയന്ത്രണങ്ങളെക്കുറിച്ച് മിക്ക് ഉപഭോക്താക്കള്ക്കും ധാരണയില്ല. പരാതി പരിഹാര സംവിധാനം, അപ്പീല് നല്കേണ്ട രീതി, സേവനദാതാക്കളെ മാറ്റിയെടുക്കുന്നതിനുള്ള സംവിധാനം, പരസ്യവുമായി ബന്ധപ്പെട്ട അനാവശ്യ ഫോണ്വിളികള് നിര്ത്തുന്നതിനുള്ള സംവിധാനം തുടങ്ങിയവയെക്കുറിച്ച് പരിപാടിയിലൂടെ ഉപഭോക്താക്കള്ക്ക് അറിവു പകരും.
IE/AB/BSN 
(Visitor Counter : 10
ഗിരിവര്ഗ്ഗകാര്യ മന്ത്രാലയം
സ്വാതന്ത്ര്യ ലബ്ദിയുടെ 75 -ാം വാർഷികത്തോടനുബന്ധിച്ച് ട്രൈബ്സ് ഇന്ത്യ ക്യാറ്റലോഗിൽ പുതിയ 75 ഗോത്ര വർഗ്ഗ ഉൽപ്പന്നങ്ങൾ കൂടി ഉൾപ്പെടുത്തി ട്രൈഫെഡ് 
ന്യൂഡൽഹി , ആഗസ്റ്റ് 17, 2021
രാജ്യം സ്വാതന്ത്ര്യം നേടി എഴുപത്തിയഞ്ചാം വർഷത്തിലേക്ക് പ്രവേശിക്കുന്ന വേളയിൽ, ഇതിനകം തന്നെ വിപുലവും , ആകർഷകവുമായ ട്രൈബ്സ് ഇന്ത്യ കാറ്റലോഗിൽ പുതിയ 75 ഗോത്ര വർഗ്ഗ ഉൽപ്പന്നങ്ങൾ കൂടി ഉൾപ്പെടുത്തി ട്രൈഫെഡ്
രാജ്യത്തിന്റെ വിവിധ ഭാഗങ്ങളിൽ നിന്നുമുള്ള ആകർഷകവും വിശിഷ്ടവുമായ ഉൽപ്പന്നങ്ങൾ ആണ് ഇവ. ലോഹപ്രതിമകൾ, കൈകൊണ്ട് നിർമ്മിച്ച ആഭരണങ്ങൾ, അലങ്കാരങ്ങൾ, ഷർട്ടുകൾ, കുർത്തകൾ, മുഖാവരണങ്ങൾ, സുഗന്ധവ്യഞ്ജനങ്ങൾ, സംസ്കരിച്ച പഴച്ചാറുകൾ, സസ്യങ്ങൾ കൊണ്ട് നിർമ്മിച്ച പൊടികൾ തുടങ്ങിയ ജൈവ ഉത്പന്നങ്ങൾ ഇതിൽ ഉൾപ്പെടുന്നു
ഇന്ത്യ @75-ദി പീപ്പിൾസ് മൂവ്മെന്റ് ന്റെ ലക്ഷ്യങ്ങളോടു ചേർന്നുകൊണ്ട് ഗോത്രവർഗ്ഗ മേഖലയിൽ നിന്നുള്ളതോ, ഉത്പാദിപ്പിക്കപ്പെട്ടതോ ആയ 75 ഉൽപ്പന്നങ്ങളെ, ഭൗമ സൂചിക പദവിയ്ക്ക്  രജിസ്റ്റർ ചെയ്യുന്നതിനായി തെരഞ്ഞെടുത്തിട്ടുണ്ട് . 1999 ലെ ജോഗ്രഫിക്കൽ ഇൻഡിക്കേഷൻസ് ഓഫ് ഗുഡ്സ്  നിയമത്തിനു കീഴിൽ ആണ് നടപടി .
രാജ്യത്തെ 20 സംസ്ഥാനങ്ങളിൽ നിന്നുമാണ് ഭൗമശാസ്ത്ര പദ്ധതിക്കായുള്ള ഗോത്രവർഗ്ഗ ഉൽപ്പന്നങ്ങളെ തിരഞ്ഞെടുത്തത് . ഇങ്ങനെ തിരഞ്ഞെടുത്ത 75 ഗോത്രവർഗ ഉൽപ്പന്നങ്ങളിൽ 37 എണ്ണം വടക്കുകിഴക്കൻ മേഖലയിലെ 8 സംസ്ഥാനങ്ങളിൽ നിന്നുമാണ്
ഗോത്രവർഗ്ഗ വിഭാഗക്കാർ കൂടുതലായി അധിവസിക്കുന്ന സംസ്ഥാനങ്ങളായ ഝാർഖണ്ഡിൽ നിന്ന് എഴും മധ്യപ്രദേശിൽ നിന്ന് 6 ഉം ഉത്പന്നങ്ങളെ ഭൗമശാസ്ത്ര പദവിക്കായി തിരഞ്ഞെടുത്തിട്ടുണ്ട്
കൂടാതെ ലോകമെമ്പാടുമുള്ള 100 ഇന്ത്യൻ നയതന്ത്ര കാര്യാലയങ്ങളിൽ ഒരു സ്വാശ്രയ ഭാരത കോർണർ, ട്രൈഫെഡ് ഉടൻ സജ്ജമാക്കുന്നതാണ് . ജൈവ- പ്രകൃതി ഉത്പന്നങ്ങൾക്ക് പുറമേ ഭൗമ സൂചികാ പദവിയുള്ള ഗോത്രവർഗ്ഗ കരകൗശല കലാ ഉൽപ്പന്നങ്ങൾ പ്രോത്സാഹിപ്പിക്കുന്നതിനുള്ള ഒരു പ്രത്യേക വേദിയായി ഈ കോർണർ മാറും
ഗോത്ര വർഗ്ഗ ഉൽപ്പന്നങ്ങളുടെ വൈവിധ്യവും സമ്പന്നതയും വ്യക്തമാക്കുന്ന കാറ്റലോഗുകളും ബ്രോഷറുകളും ലോകമെമ്പാടുമുള്ള നയതന്ത്ര കാര്യാലയങ്ങളുമായി പങ്കുവെച്ചിട്ടുണ്ട്
ഇതിൽ ജമൈക്ക, അയർലൻഡ്, തുർക്കി, കെനിയ, മംഗോളിയ, ഇസ്രായേൽ, ഫിൻലാൻഡ്, ഫ്രാൻസ്, കാനഡ തുടങ്ങിയ 42 നയതന്ത്ര കാര്യാലയങ്ങൾ പ്രതികരണം അറിയിച്ചിട്ടുണ്ട് . സ്വാശ്രയ ഭാരത കോർണറുകൾക്കായുള്ള ആദ്യഘട്ട ഉൽപ്പന്നങ്ങൾ അയക്കുന്നതിനുള്ള നടപടികൾ TRIFED നടത്തിവരികയാണ്
വിപണന സാധ്യതകൾ വർദ്ധിപ്പിച്ചും , ഗോത്രവർഗ്ഗ വിഭാഗങ്ങളുടെ ശേഷികളുടെ സുസ്ഥിരവികസനം ഉറപ്പാക്കിയും, രാജ്യത്തെ വിവിധ ഭാഗങ്ങളിലുള്ള ഗോത്രവർഗ്ഗ സമൂഹങ്ങളുടെ സാമ്പത്തിക ക്ഷേമത്തിനു പ്രോത്സാഹനം നൽകിക്കൊണ്ട് താഴെക്കിടയിലുള്ള ഗോത്രവർഗ്ഗ വിഭാഗങ്ങളെ ശാക്തീകരിക്കുക എന്ന തങ്ങളുടെ ദൗത്യത്തിന്റെ ഭാഗമായി , ട്രൈബ്സ് ഇന്ത്യ എന്ന തങ്ങളുടെ റീട്ടെയിൽ ഔട്ട്ലെറ്റുകൾ വഴി TRIFED ഗോത്രവർഗ്ഗ കരകൗശല ഉൽപ്പന്നങ്ങൾ ശേഖരിക്കുകയും വിപണനം ചെയ്യുകയും ചെയ്യുന്നുണ്ട്
1999 ൽ ന്യൂഡൽഹിയിലെ 9 മഹാദേവ് റോഡിൽ ഒരു വിപണനകേന്ദ്രം മാത്രമുണ്ടായിരുന്ന സ്ഥാനത്ത് നിലവിൽ രാജ്യത്തുടനീളം 141 റീട്ടെയിൽ ഔട്ട്ലെറ്റുകൾ ആണ് ഇപ്പോൾ ഉള്ളത് .
IE/SKY
വാണിജ്യ വ്യവസായ മന്ത്രാലയം
ഗോതമ്പ് അല്ലെങ്കില് മെസ്ലിന് മാവ് കയറ്റുമതി നയത്തിന് കേന്ദ്ര മന്ത്രിസഭയുടെ അംഗീകാരം
കയറ്റുമതി നിയന്ത്രണങ്ങളില് നിന്നും നിരോധനത്തില് നിന്നും ഗോതമ്പ് അല്ലെങ്കില് മെസ്ലിന് മാവ്  ഒഴിവാക്കുന്നതിനുള്ള നയം ഭേദഗതി ചെയ്യുന്നതിനുള്ള നിര്ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദി അദ്ധ്യക്ഷനായ സാമ്പത്തിക കാര്യങ്ങള്ക്കുള്ള കേന്ദ്ര മന്ത്രിസഭാ സമിതി അംഗീകാരം നല്കി.
നേട്ടം:
ഈ അനുമതി ഗോതമ്പ് മാവിന്റെ കയറ്റുമതിയില് നിയന്ത്രണം ഏര്പ്പെടുത്തുന്നതിന് അനുവാദം നല്കും. അത് ഗോതമ്പ് മാവിന്റെ വിലക്കയറ്റം തടയുകയും സമൂഹത്തിലെ ഏറ്റവും ദുര്ബലരായ വിഭാഗങ്ങളുടെ ഭക്ഷ്യസുരക്ഷ ഉറപ്പാക്കുകയും ചെയ്യും.
നടപ്പാക്കല്:
ഡയറക്ടറേറ്റ് ജനറല് ഓഫ് ഫോറിന് ട്രേഡ്  ഇത് സംബന്ധിച്ച വിജ്ഞാപനം പുറപ്പെടുവിക്കും.
പശ്ചാത്തലം:
ആഗോള ഗോതമ്പ് വ്യാപാരത്തിന്റെ ഏകദേശം 1/4 ഭാഗമുള്ള ഗോതമ്പിന്റെ പ്രധാന കയറ്റുമതിക്കാരാണ് റഷ്യയും യുക്രൈയ്നും. അവര് തമ്മിലുള്ള സംഘര്ഷം ആഗോള ഗോതമ്പ് വിതരണ ശൃംഖലയെ തടസ്സപ്പെടുത്തുന്നതിലേക്ക് നയിക്കുകയും, ഇന്ത്യന് ഗോതമ്പിന്റെ ആവശ്യം വര്ദ്ധിപ്പിക്കുകയും ചെയ്തു. അതിന്റെ ഫലമായി ആഭ്യന്തര വിപണിയില് ഗോതമ്പിന്റെ വിലയില് വര്ദ്ധനവുണ്ടായി. രാജ്യത്തെ 1.4 ബില്യണ് ജനങ്ങളുടെ ഭക്ഷ്യസുരക്ഷ ഉറപ്പാക്കുന്നതിനായി 2022 മെയ് മാസത്തില് ഗോതമ്പ് കയറ്റുമതി നിരോധിക്കാന് തീരുമാനിച്ചിരുന്നു.
അതേസമയം, ഗോതമ്പിന്റെ കയറ്റുമതി നിരോധനം കാരണം , ഗോതമ്പ് മാവിന്റെ ആവശ്യകത വിദേശ വിപണിയില് വര്ദ്ധിച്ചു, ഇന്ത്യയില് നിന്നുള്ള ഇതിഴന്റ കയറ്റുമതിയില് മുന്വര്ഷത്തെ ഇതേ സമയത്തെ അപേക്ഷിച്ച് 2022 ഏപ്രില്-ജൂലൈ കാലയളവില് 200% വളര്ച്ച രേഖപ്പെടുത്തി.
അന്താരാഷ്ട്ര വിപണിയില് ഗോതമ്പ് മാവിനുള്ള ആവശ്യകത വര്ദ്ധിച്ചത് ആഭ്യന്തര വിപണിയില് ഗോതമ്പ് പൊടിയുടെ വില ഗണ്യമായി ഉയരാന് ഇടയാക്കി.
ഗോതമ്പ് മാവിന്റെ കയറ്റുമതി നിരോധിക്കുകയോ നിയന്ത്രണങ്ങള് ഏര്പ്പെടുത്തുകയോ ചെയ്യാന്പാടില്ലെന്ന നയം നേരത്തെയുണ്ടായിരുന്നു. അതുകൊണ്ട്, ഭക്ഷ്യസുരക്ഷ ഉറപ്പാക്കുന്നതിനും രാജ്യത്ത് ഗോതമ്പ് മാവിന്റെ വിലക്കയറ്റം തടയുന്നതിനും വേണ്ടി ഗോതമ്പ് മാവിന്റെ കയറ്റുമതിയില് നിരോധനം/നിയന്ത്രണങ്ങള് എന്നിവയ്ക്കുള്ള ഇളവ് പിന്വലിക്കുന്നതിന് നയത്തില് ഭാഗികമായ മാറ്റം അനിവാര്യമാണ്.
-ND-
(Visitor Counter : 71
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
വാർഷിക അവലോകനം – മൃഗസംരക്ഷണ-ക്ഷീര വകുപ്പ്
1. മൃഗസംരക്ഷണ അടിസ്ഥാന വികസന ഫണ്ട് 
ആത്മ നിർഭർ ഭാരത് പദ്ധതിയുടെ കീഴിൽ മൃഗസംരക്ഷണ അടിസ്ഥാന വികസന ഫണ്ടിലേക്ക് ആയി 15,000 കോടി രൂപ പ്രധാനമന്ത്രി പ്രഖ്യാപിച്ചിരുന്നു. ഈ ഫണ്ടിന് കീഴിൽ വിവിധ പദ്ധതികൾക്കായി 150 കോടി രൂപ ബാങ്കുകൾ വായ്പ അനുവദിച്ചു. യോഗ്യതയുള്ളവർക്ക് https://ahidf.udyamimitra.in എന്ന വെബ്സൈറ്റിൽ വായ്പയ്ക്കായി അപേക്ഷിക്കാവുന്നതാണ്.
2. ദേശീയ കന്നുകാലി കൃത്രിമ ബീജ ധാന പരിപാടി രണ്ടാം ഘട്ടം 
ദേശീയ കന്നുകാലി കൃത്രിമ ബീജധാന പദ്ധതിക്ക്, 2019 സെപ്റ്റംബറിൽ ഗവൺമെന്റ് തുടക്കം കുറിച്ചു. 600 ജില്ലകളിൽ ഇരുപതിനായിരം വീതം കന്നുകാലികളെ ഉൾപ്പെടുത്തിയുള്ള പദ്ധതിയാണിത്. 100 ശതമാനം കേന്ദ്ര സഹായത്തോടെയുള്ള ബൃഹത് പദ്ധതിയാണിത്. പദ്ധതിയുടെ രണ്ടാം ഘട്ടം 2020 ഓഗസ്റ്റ് ഒന്നിന് ആരംഭിച്ചു. 604 ജില്ലകളിൽ, ഓരോ ജില്ലയിലും അൻപതിനായിരം കന്നുകാലികൾക്ക് വീതമാണ് പദ്ധതി നടപ്പാക്കുക. പദ്ധതിയുടെ രണ്ടാം ഘട്ടത്തിന് കീഴിൽ ഇതുവരെ 1.73 ലക്ഷം കർഷകർക്ക് പ്രയോജനം ലഭിച്ചു.
3. ക്ഷീരമേഖലയിലെ പ്രവർത്തനമൂലധനത്തിനുള്ള വായ്പയിലെ പലിശ ഇളവ്
മൃഗസംരക്ഷണ-ക്ഷീര വകുപ്പ് ഇതുവരെ 100.85 കോടി രൂപ പലിശ ഇളവിനായി അനുവദിച്ചു കഴിഞ്ഞു.
4. കന്നുകാലി, ക്ഷീരകർഷകർക്ക് കിസാൻ ക്രെഡിറ്റ് കാർഡ്
രണ്ടു ലക്ഷം കോടി രൂപയുടെ വായ്പ സഹായം, 2.5 കോടിയോളം കർഷകർക്ക് ലഭിക്കും. ഇതുവരെ 51. 23 ലക്ഷം ക്ഷീര കർഷകരുടെ അപേക്ഷകൾ പാൽ യൂണിയനുകൾ വഴി സമാഹരിച്ചിട്ടുണ്ട്. 41.40 ലക്ഷം അപേക്ഷകൾ ബാങ്കുകൾക്ക് കൈമാറി.
പ്രധാനമന്ത്രിയുടെ ഓഫീസ്
അസം മുഖ്യമന്ത്രിയായി സത്യപ്രതിജ്ഞ ചെയ്ത ഹിമന്ത ബിശ്വ ശർമ്മയെ പ്രധാനമന്ത്രി അഭിനന്ദിച്ചു
അസമിൽ സത്യപ്രതിജ്ഞ ചെയ്ത പ്രധാനമന്ത്രി ശ്രീ നരേന്ദ്ര മോദി ശ്രീ ഹിമന്ത ബിശ്വ ശർമ്മയെയും മറ്റ് മന്ത്രിമാരെ യും അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു:
“സത്യപ്രതിജ്ഞ ചെയ്ത ഹിമാന്തബിസ്വ ജിക്കും മറ്റ് മന്ത്രിമാർക്കും അഭിനന്ദനങ്ങൾ. ഈ ടീം അസമിന്റെ വികസന യാത്രയ്ക്ക് ആക്കം കൂട്ടുകയും ജനങ്ങളുടെ അഭിലാഷങ്ങൾ നിറവേറ്റുകയും ചെയ്യുമെന്ന് എനിക്ക് ഉറപ്പുണ്ട്. ”
ശ്രീ സർബാനന്ദ സോനോവാളിന്റെ സംഭാവനയെയും ശ്രീ മോദി പ്രശംസിച്ചു.
പ്രധാനമന്ത്രി ട്വീറ്റ് ചെയ്തു:
“എന്റെ വിലമതിക്കപ്പെട്ട സഹപ്രവർത്തകൻ സർബാനന്ദ് സോനോവാൾ ജി കഴിഞ്ഞ അഞ്ചുവർഷമായി ഒരു ജന-അനുകൂല, വികസന അനുകൂല ഭരണത്തിന്റെ ചുക്കാൻ പിടിച്ചിരുന്നു. അസമിന്റെ പുരോഗതിക്കും സംസ്ഥാനത്തെ പാർട്ടിയെ ശക്തിപ്പെടുത്തുന്നതിനും അദ്ദേഹം നൽകിയ സംഭാവനകൾ വളരെ വലുതാണ്. ”
രാജ്യരക്ഷാ മന്ത്രാലയം
ആസാദി കാ അമൃത മഹോത്സവ് ആഘോഷങ്ങളുടെ ഭാഗമായി കൊച്ചിയിൽ നിന്നും ഗോവയിലേക്ക് ഓഫ്ഷോർ കപ്പലോട്ട മത്സരം
ന്യൂഡൽഹി, ഒക്ടോബർ 23, 2021
ആസാദി കാ അമൃത മഹോത്സവ് ആഘോഷങ്ങളുടെ സ്മരണാർത്ഥം, ഇന്ത്യൻ നേവൽ സെയിലിംഗ് അസോസിയേഷന്റെ  കീഴിൽ കൊച്ചിയിൽ നിന്നും ഗോവയിലേക്ക് ഇന്ത്യൻ നാവികസേന ഓഫ്ഷോർ കപ്പൽ ഓട്ടമത്സരം  സംഘടിപ്പിക്കുന്നു.
ഇന്ത്യൻ നാവികസേനയുടെ 6 കപ്പലുകൾ ആയ മാഥേയ്, തരിണി, ബുൽബുൽ, നീൽകാന്ത്, കടൽപുര, ഹരിയാൽ എന്നിവ മത്സരത്തിൽ പങ്കെടുക്കും. അഞ്ചു ദിവസം നീളുമെന്ന് പ്രതീക്ഷിക്കുന്ന മത്സരം 2021 ഒക്ടോബർ 24ന് ആരംഭിക്കും. കൊച്ചി നാവിക ആസ്ഥാനത്ത് നിന്നും ഗോവയിലേക്കുള്ള ഏകദേശം 360 നോട്ടിക്കൽ മൈൽ ദൂരമാണ് കപ്പലുകൾ പിന്നിടുക. മത്സരാർത്ഥികൾക്കിടയിൽ സാഹസികത, കപ്പലോട്ടം എന്നിവയോടുള്ള താല്പര്യം ഉറപ്പിക്കുന്നത് ലക്ഷ്യമിട്ടാണ് നടപടി.
2021 ഒക്ടോബർ 24 ന് കൊച്ചിയിൽ, ആസാദി കാ അമൃത മഹോത്സവ് കപ്പൽ ഓട്ടത്തിന് FOC-in-C  തുടക്കം കുറിക്കും. 2021 ഒക്ടോബർ 29ന് യാത്രികർക്ക് നൽകുന്ന സ്വീകരണത്തിൽ ഗോവയിൽ ഉള്ള നേവൽ വാർ കോളേജ് കമാൻഡന്റന്റ് അധ്യക്ഷത വഹിക്കും.
(Visitor Counter : 185
മന്ത്രിസഭ
ഇടത് തീവ്രവാദ ബാധിത മേഖലയില് മൊബൈല് കണക്ടിവിറ്റിക്ക് മന്ത്രിസഭയുടെ അംഗീകാരം
10 സംസ്ഥാനങ്ങളില് കേന്ദ്ര ആഭ്യന്തര മന്ത്രാലയം കണ്ടെത്തിയ 96 ജില്ലകളിലെ ഇടത് തീവ്രവാദ ബാധിത പ്രദേശങ്ങളില്  4072 ടവ്വര് ലോക്കേഷനുകളില് യൂണിവേഴ്സല് സര്വ്വീസ് ഓബ്ലിഗേഷന് ഫണ്ടിന്റെ  സഹായത്തോടെ രണ്ടാം ഘട്ട പദ്ധതിയായി മൊബൈല് സേവനങ്ങള് ലഭ്യമാക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. 7300 കോടി രൂപയാണ് മൊത്തം പദ്ധതി ചെലവ്.
ഇടത് തീവ്രവാദ ബാധിത മേഖലയില് വിന്യസിച്ചിട്ടുള്ള സുരക്ഷാ സേനാംഗങ്ങളായിരിക്കും ഈ ശൃംഖല ഉപയോഗിക്കുക. ജനവാസമുള്ള ഗ്രാമങ്ങളിലെ ജനങ്ങള്ക്ക് മൊബൈല് സേവനങ്ങള് ലഭ്യമാക്കുക വഴി ഈ മേഖലയിലെ സാമ്പത്തിക പ്രവര്ത്തനങ്ങളും മെച്ചപ്പെടും. ഡിജിറ്റല് മൊബൈല് കണക്ടിവിറ്റി ലഭ്യമാകുന്നതോടെ പിന്നാക്ക ഇടത് തീവ്രവാദ ബാധിത മേഖലയിലെ ഇ-ഗവേര്ണന്സ് പ്രവര്ത്തനങ്ങള്ക്കും ഗതി വേഗം ലഭിക്കും.
10 സംസ്ഥാനങ്ങളിലെ നിര്ദ്ദിഷ്ട ടവര് ലൊക്കേഷനുകള് താഴെപ്പറയും പ്രകാരമാണ് :
ക്രമനമ്പര് സംസ്ഥാനങ്ങള് ജില്ലകള് ടവര് ലോക്കേഷനുകളുടെ എണ്ണം
1 ആന്ധ്രാ പ്രദേശ് 8 429
2 ബീഹാര് 8 412
3 ചത്തീസ്ഗഢ് 16 1028
4 ജാര്ഖണ്ട് 21 1054
5 മധ്യ പ്രദേശ് 1 26
6 മഹാരാഷ്ട്ര 2 136
7 ഒഡിഷ 18 483
8 തെലുങ്കാന 14 118
9 ഉത്തര് പ്രദേശ് 3 179
10 പശ്ചിമ ബംഗാള് 5 207
ആകെ 10 സംസ്ഥാനങ്ങള് 96 4072
പശ്ചാത്തലം:
1. LWE ഒന്നാം ഘട്ട പദ്ധതി
2ജി സാങ്കേതികവിദ്യ ഉപയോഗിച്ച് ഇടത് തീവ്രവാദ ബാധിത മേഖലകളില് മൊബൈല് സേവനങ്ങള് ലഭ്യമാക്കാന് LWE ഒന്നാം ഘട്ട പദ്ധതി പ്രകാരം അനുവദിച്ച 4080.78 കോടി രൂപയുടെ പദ്ധതി പൂര്ത്തിയായി വരുന്നു.
2. LWE രണ്ടാം ഘട്ട പദ്ധതി
i) ബന്ധപ്പെട്ട സംസ്ഥാനങ്ങളുമായി കേന്ദ്ര ആഭ്യന്തര മന്ത്രാലയം നടത്തിയ കൂടിയാലോചനകളില് 10 സംസ്ഥാനങ്ങളിലെ 96 ജില്ലകളില് വിന്യസിച്ചിട്ടുള്ള സേനകളുടെ വാര്ത്താ വിനിമയ ആവശ്യങ്ങള്ക്കായി 4072 ടവ്വറുകള് നിര്ണ്ണയിച്ചിരുന്നു
ii) രണ്ടാം ഘട്ട പദ്ധതിയില് നിര്ദ്ദേശിച്ചിട്ടുള്ള സാങ്കേതികവിദ്യയുടെ നിലവാരം ഉയര്ത്തിയിട്ടുണ്ട്. ഇപ്പോള് 2ജി, 4ജി സാങ്കേതികവിദ്യ മൊബൈല് കണക്ടിവിറ്റിക്കായി ഉപയോഗിക്കുന്നു.
ND MRD –421
(
ആരോഗ്യ, കുടുംബക്ഷേമ മന്ത്രാലയം
കോവിഡ് രോഗ മുക്തരുടെ എണ്ണത്തിൽ ഇന്ത്യ പുതിയ ഉയരത്തിൽ: രോഗ മുക്തരായവരുടെ എണ്ണം രണ്ട് ദശലക്ഷം പിന്നിട്ടു
കോവിഡ് പരിശോധനകളുടെ ആകെ എണ്ണം മൂന്ന് കോടി കഴിഞ്ഞുവെന്ന നേട്ടത്തിന് പിന്നാലെ രോഗമുക്തരുടെ എണ്ണത്തിലും ഇന്ത്യ പുതിയ ഉയരത്തിൽ എത്തി. രോഗ മുക്തരായവരുടെ ആകെ എണ്ണം ഇന്ന് രണ്ട് ദശലക്ഷം പിന്നിട്ടു.
ഇതോടൊപ്പം പ്രതിദിന രോഗമുക്തി നിരക്കിലും റെക്കോർഡ് നേട്ടം കൈവരിച്ചു. കഴിഞ്ഞ 24 മണിക്കൂറിൽ 60,091 പേരാണ് രോഗമുക്തി നേടിയത്. രോഗമുക്തി നിരക്ക് 73% പിന്നിട്ടു.. ഇതേതുടർന്ന് ഇന്ന് മരണ നിരക്കിലും കുറവ് രേഖപ്പെടുത്തി, 1.91 ശതമാനമായി.
രോഗമുക്തി നിരക്കിലെ വർദ്ധനയോടെ നിലവിൽ ചികിത്സയിലുള്ളവരുടെ എണ്ണം ക്രമാനുഗതമായി കുറയുന്നുണ്ട്.ആകെ രോഗം സ്ഥിരീകരിച്ചവരുടെ നാലിൽ ഒന്ന് ശതമാനത്തിൽ താഴെ  മാത്രമാണ് ഇപ്പോൾ ചികിത്സയിലുള്ളത്. രോഗമുക്തരുടെ എണ്ണത്തിലെ വർധനയും മരണ നിരക്കിലെ കുറവും ഇന്ത്യയുടെ കോവിഡ് പ്രതിരോധ നടപടികൾ ഫലപ്രദമാണെന്ന് തെളിയിക്കുന്നു. ഇത് വരെ 13, 61, 356 പേരാണ് രോഗ മുക്തരായത്. നിലവിൽ ചികിത്സയിൽ ഉള്ളത് 6, 76, 514 പേരാണ്.
കോഡിഡ് രോഗചികിത്സയ്ക്കായി 1667 പ്രത്യേക കോവിഡ് ആശുപത്രികളും 3455 പ്രത്യേക കോവിഡ് ആരോഗ്യ കേന്ദ്രങ്ങളും 11,597 പ്രത്യേക കോവിഡ് കേന്ദ്രങ്ങളുമാണ് രാജ്യത്തുള്ളത്. ഇവയില് 15,45,206 ഐസൊലേഷന് കിടക്കകളും 2,03,959 ഓക്സിജന് സൗകര്യമുള്ള കിടക്കകളും 53,040 ഐസിയു കിടക്കുകളുമുണ്ട്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
(
പ്രത്യേക സേവനങ്ങളും ഫീച്ചറുകളും
യുവജന വിഷയങ്ങൾ മൻ കി ബാതിനെ ജനകീയമാക്കി - കേന്ദ്ര സഹമന്ത്രി ശ്രീ വി.മുരളീധരൻ
മൻ കി ബാത് ക്വിസ് രണ്ടാം ഘട്ട മത്സരങ്ങൾ പ്രഖ്യാപിച്ചു
മൻ കി ബാത് ഏറ്റവും കൂടുതൽ ജനകീയമായതിന് ഒരു കാരണം പ്രധാനമന്ത്രി ഈ പരിപാടിയിൽ യുവാക്കളുമായി ബന്ധപ്പെട്ട വിഷയങ്ങൾ ചർച്ച ചെയ്തത് കൊണ്ടാണെന്ന് കേന്ദ്ര സഹമന്ത്രി ശ്രീ. വി മുരളീധരൻ പറഞ്ഞു. സ്വതന്ത്ര ഇന്ത്യയിൽ ഏറ്റവും കൂടുതൽ ജനങ്ങളിൽ എത്തിയ റേഡിയോ പരിപാടിയാണ് മൻ കി ബാത് എന്നും അദ്ദേഹം പറഞ്ഞു. തിരുവനന്തപുരത്ത് നെഹ്റു യുവ കേന്ദ്ര സംഘടിപ്പിച്ച മൻ കി ബാത് @ 100 ക്വിസ് മത്സര വിജയികൾക്കുള്ള സർട്ടിഫിക്കറ്റ് വിതരണം ചെയ്യുകയായിരുന്നു അദ്ദേഹം. ബംഗളൂരു ഐ ഐ എം അടുത്തിടെ നടത്തിയ പഠന റിപ്പോർട്ടിൽ മൻ കി ബാതിന്റെ സ്വീകാര്യതയെ കുറിച്ചുള്ള വിശദാംശങ്ങൾ പരാമർശിച്ചിട്ടുണ്ട്. കേവലം പ്രധാനമന്ത്രി സംസാരിക്കുന്ന ഒരു പരിപാടി മാത്രമല്ല, ഗവൺമെന്റ് നയങ്ങൾ ജനങ്ങളിൽ എത്തിക്കാനും മൻ കി ബാതിന് സാധിച്ചു, കായിക മേഖലയിലെ നേട്ടം, ലഹരിക്കെതിരെയുള്ള പോരാട്ടം, നൈപുണ്യ മികവ് തുടങ്ങി യുവതലമുറയുമായ് ബന്ധപ്പെട്ട നിരവധി വിഷയങ്ങൾ പ്രധാനമന്ത്രി നരേന്ദ്ര മോദി മൻ കി ബാതിന്റെ മുൻ ലക്കങ്ങളിൽ പരാമർശിച്ചിട്ടുണ്ടെന്നും അദ്ദേഹം പറഞ്ഞു.
മൻ കി ബാതുമായി ബന്ധപ്പെട്ട് നെഹ്റു യുവ കേന്ദ്ര വിദ്യാർത്ഥികൾക്കായി നടത്തുന്ന മത്സരങ്ങളുടെ രണ്ടാം ഘട്ടത്തിന്റെ പ്രഖ്യാപനവും അദ്ദേഹം നടത്തി. മൻ കി ബാത്ത് ക്വിസ് മത്സരങ്ങളുടെ രണ്ടാം ഘട്ടത്തിൽ വിജയിക്കുന്നവർക്ക് റിപ്പബ്ലിക് ദിന പരേഡ് നേരിട്ട് കാണാനുള്ള അവസരമാണ് ലഭിക്കുന്നതെന്ന് കേന്ദ്ര സഹമന്ത്രി ശ്രീ വി മുരളീധരൻ പറഞ്ഞു. നെഹ്റു യുവകേന്ദ്ര, കേരള സോൺ സംസ്ഥാന ഡയറക്ടർ ശ്രീ എം അനിൽ കുമാർ, എ ജെ കോളേജ് പ്രിൻസിപ്പൽ പ്രൊഫ: കെ.വൈ.മൊഹമ്മദ് കുഞ്ഞ് തുടങ്ങിയവർ സന്നിഹിതരായിരുന്നു. ന്യൂഡൽഹി യാത്രയുടെ അനുഭവങ്ങൾ ക്വിസ് മത്സര വിജയികൾ ചടങ്ങിൽ പങ്കുവെച്ചു. സ്കൂൾ മുതൽ കോളജ് തലം വരെ നടത്തിയ ക്വിസ് മത്സരത്തിന്റെ ആദ്യ ഘട്ടത്തിൽ വിജയികളായ 17 വിദ്യാർത്ഥികൾക്കും മാതാപിതാക്കൾക്കും 5 ദിവസം ന്യൂഡൽഹി സന്ദർശിക്കാനും രാഷ്ട്രപതി, ഉപരാഷ്ട്രപതി, കേന്ദ്ര മന്ത്രിമാർ ഉൾപ്പെടെയുള്ള പ്രമുഖരെ നേരിൽ കാണാനും അവസരം ലഭിച്ചിരുന്നു.
NS
(Visitor Counter : 16
പ്രത്യേക സേവനങ്ങളും ഫീച്ചറുകളും
ദേശീയ കായികദിനാചരണത്തിന്റെ ഭാഗമായ മീറ്റ് ദ ചാമ്പ്യന് പരിപാടിയില് കേരളത്തില് നിന്നുള്ള ശ്രീശങ്കർ മുരളിയും
ദേശീയ കായികദിനത്തോടനുബന്ധിച് സംഘടിപ്പിക്കുന്ന മീറ്റ് ദ ചാമ്പ്യന് പരിപാടിയില് കേരളത്തില് നിന്നുള്ള ശ്രീശങ്കർ മുരളിയും. ബർമിംഗ്ഹാം കോമൺവെൽത്ത് ഗെയിംസിൽ ലോംഗ് ജമ്പിൽ വെള്ളിമെഡൽ നേടിയ ശ്രീശങ്കർ മുരളി തിരുവനന്തപുരം പള്ളിപ്പുറം കേന്ദ്രീയ വിദ്യാലയത്തിലെ വിദ്യാര്ത്ഥിയാണ് .
ഹോക്കി ഇതിഹാസം മേജർ ധ്യാൻ ചന്ദിന്റെ ജന്മവാർഷിക ദിനമായ ഓഗസ്റ്റ് 29നാണ് ദേശീയ കായികദിനം ആചരിക്കുന്നത്. ഇതിന്റെ ഭാഗമായി രാജ്യത്തിന്റെ വിവിധഭാഗങ്ങളിലായി 25 മീറ്റ് ദ ചാമ്പ്യന് പരിപാടികളാണ് സംഘടിപ്പിച്ചിരിക്കുന്നത്.
വിവിധ കായിക ഇനങ്ങളില് മികവ് തെളിയിച്ച 25 വിദ്യാര്ത്ഥികളെയാണ് ഈ പരിപാടിയിലൂടെ അവതരിപ്പിക്കുന്നത്. തിരുവനന്തപുരം മുതല് ജമ്മു, അസ്സം വരെ രാജ്യത്തിന്റെ എല്ലാ ഭാഗത്തു നിന്ന് വിവിധ സ്കൂളുകളിലെ 25 വിദ്യാര്ത്ഥികളെയാണ് പരിപാടിയില് ഉള്പ്പെടുത്തിയിരിക്കുന്നത്.
--ND--
(Visitor Counter : 49
പ്രധാനമന്ത്രിയുടെ ഓഫീസ്
സമത്വവും കൂട്ടായ അഭിവൃദ്ധിയും കൈവരിക്കുന്നതിൽ ഇന്ത്യയുടെ ശ്രദ്ധേയമായ പുരോഗതിയെക്കുറിച്ച് പ്രധാനമന്ത്രിയുടെ ലിങ്ക്ഡ്ഇൻ പോസ്റ്റ്
സമത്വവും കൂട്ടായ അഭിവൃദ്ധിയും കൈവരിക്കുന്നതിൽ ഇന്ത്യ എങ്ങനെ ശ്രദ്ധേയമായ പുരോഗതി കൈവരിച്ചുവെന്ന് സാമൂഹ്യ മാധ്യമ സൈറ്റായ ലിങ്ക്ഡ്ഇന്നിൽ പ്രധാനമന്ത്രി പോസ്റ്റ് ചെയ്തിട്ടുണ്ട്. രണ്ട് ഗവേഷണ കൃതികളിൽ നിന്നുള്ള രസകരമായ ഭാഗങ്ങളും അദ്ദേഹം പങ്കിട്ടു. ഒന്ന് എസ്ബിഐ റിസർച്ചിൽ നിന്നും മറ്റൊന്ന് പ്രശസ്ത പത്രപ്രവർത്തകനായ ശ്രീ അനിൽ പത്മനാഭന്റേതുമാണ്.
https://www.linkedin.com/pulse/indias-rising-prosperity-narendra-modi എന്ന ലിങ്കിൽ പോസ്റ്റ് കാണാം.
--NS--
(
പ്രധാനമന്ത്രിയുടെ ഓഫീസ്
ദക്ഷിണാഫ്രിക്കയിലെയും ഗ്രീസിലെയും സന്ദർശനം കഴിഞ്ഞ് തിരിച്ചെത്തിയ ഉടൻ, പ്രധാനമന്ത്രി ഓഗസ്റ്റ് 26-ന് ബെംഗളൂരുവിലെ ഐഎസ്ആർഒ ടെലിമെട്രി ട്രാക്കിംഗ് ആൻഡ് കമാൻഡ് നെറ്റ്വർക്ക് സന്ദർശിക്കും
ചന്ദ്രയാൻ-3 ദൗത്യത്തിൽ ഏർപ്പെട്ടിരിക്കുന്ന ഐഎസ്ആർഒ ശാസ്ത്രജ്ഞരുമായി പ്രധാനമന്ത്രി സംവദിക്കും
പ്രധാനമന്ത്രി ശ്രീ നരേന്ദ്ര മോദി ദക്ഷിണാഫ്രിക്ക, ഗ്രീസ് സന്ദർശനം കഴിഞ്ഞ് തിരിച്ചെത്തിയ ഉടൻ ബെംഗളൂരുവിലെത്തും. ഓഗസ്റ്റ് 26-ന് രാവിലെ 7:15-ന് അദ്ദേഹം ബെംഗളൂരുവിലെ ISRO ടെലിമെട്രി ട്രാക്കിംഗ് ആൻഡ് കമാൻഡ് നെറ്റ്വർക്ക്  സന്ദർശിക്കും.
ചന്ദ്രയാൻ-3 ദൗത്യത്തിൽ ഉൾപ്പെട്ട ഐഎസ്ആർഒ ശാസ്ത്രജ്ഞരുമായി പ്രധാനമന്ത്രി കൂടിക്കാഴ്ച നടത്തും. ചന്ദ്രയാൻ-3 ദൗത്യത്തിലെ കണ്ടെത്തലുകളെക്കുറിച്ചും പുരോഗതിയെ ക്കുറിച്ചും അദ്ദേഹത്തെ ധരിപ്പിക്കും.
ND